Ackers se klub betaal vir tatoeëermerke | Netwerk24
Ackers se klub betaal vir tatoeëermerke
17 Mei 2018 06:37
Johan Ackermann, afrigter van Gloucester, met die wapen van die klub op sy linkerbors. Dié wapen gaan nou verander word. Foto: Getty Images
Die Gloucester-rugbyklub, wat deur die Suid-Afrikaner Johan Ackermann afgerig word, het onlangs hul nuwe wapen bekendgestel en is bereid om ondersteuners se kostes te delg as hulle hul tatoeëermerke van die ou wapen wil laat opdateer.
“Ons besef dat almal nie ten gunste van verandering is nie, maar as ondersteuners die tyd, energie en toewyding gewys het om ons wapen op hul liggame aan te bring, is die vergoeding die minste wat ons kan doen om hulle tegemoet te kom,” sê Stephen Vaughan, die klub se uitvoerende hoof.
“Ons sal die koste van die tatoeëermerk dek as hulle die nuwe wapen as ’n tatoeëermerk wil laat aanbring.”
Ackermann se seun, Ruan, speel vir Gloucester met die Springbok-flank Jaco Kriel wat ook onlangs ’n kontrak met die klub gesluit het.
Gloucester het in 2007 ook sy klub se wapen verander.
Meer oor: Johan Ackermann | Engeland | Gloucester | Rugby | Premierliga | Ondersteuners
Grootste skuif vir my – Danny Cipriani
Gaan Franco ook pad na Gloucester vat?